Neymar rămâne, chiar și pe măsură ce anii trec și înaintează în vârstă, un personaj care dă dovadă că nu este nici pe departe ajuns la o maturitate mentală firească.
Brazilianul, care acum face parte din lotul campioanei Arabiei Saudite, Al Hilal, dar a jucat foarte puțin din cauza unei accidentări care îl ține și acum pe tușă rămâne în atenție prin comportamentul său din viața personală.
Deși nu joacă, Neymar rămâne extrem de monitorizat de presă și de fani pe rețelele de socializare, unde brazilianul are un număr impresionant de urmăritori. Prin urmare, tot ce face ajunge repede la cunoștință în spațiul public. Nemulțumită, Bruna Biancardi, mama celui de-al doilea copil al său, s-a săturat de el și i-a spus adio.
Nici măcar acest lucru nu l-a putut schimba pe copilul mai mare numit Neymar care face în continuare ce știe el mai bine: petrece și, mai nou, face farse.
Ultima ispravă a brazilianului, postată chiar de el cu imagini concludente de la locul faptei, a avut loc recent. Renan Lodi, colegul de la Al Hilal, a făcut primul o farsă lui Neymar înnodându-i șireturile de la ghete, ceva inonfensiv și întâlnit prin vestiare și prin alte părți.
Neymar s-a simțit dator să nu fie mai prejos, numai că el a găsit ca mod de răspuns o acțiune care sigur i-a adus prejudicii serioase lui Renan Lodi și foarte probabil nici nu a fost gustată ca o glumă de către acesta. Imaginile psotate cu mândrie chiar de către autor ni-l arată pe Neymar cum taie toate cauciucurile de la mașina lui Renan Lodi, cel în cauză nemaivând sub nici o formă cum să mai plece de la antrenament cu mașina personală.